Elvis Presley

Hiel Elvis Aaron Presley2002 mayul 9. Elvis Presley - the Singer. bbc.co.uk. Pekonsulton tü 2007 tobul 12.FAQ: Elvis' middle name, is it Aron or Aaron? Elvis.com. Pekonsulton tü 2007 tobul 22. (1935 yanul 8 - 1977 gustul 16) äbinom kanitan, musigan ä dramatan Lamerikänik. Evedom dil kuliva pöpedik, suvo ön nem: Reg ela Rock 'n' Roll, ü balugiko: Reg.

El Presley äprimom karieri okik as balan kanitanas balid ela rockabilly: mig ela country music ed el rhythm and blues. Fomams nulik oma pro kanits ya dabinöls, in kels ämigom stüli vietanas e bläganas, äblinons ome sevädi e döbatabi gretikis, äsä i plösenam vemo libik oma su städ e pö televid. Äregistarom kanatis ma stül: rock 'n' roll, de kel a.s. Hound Dog e Jailhouse Rock poso ävedons patediks. El Presley älabom vögi mödatälenik ed ädagetom benoseki plödakösömik, keninükamü i stüls votik äs el gospel, el blues, balads ed el pop. Binom jünu plösenan teik, kel pelasumom fa Museds Musiganas Famik fol.

Ün degyel: 1960, el Presley äkompenom pö dil gretikün biomagodemas kildegkil omik. Ün 1968, ägeikom lü musig pö televidaprogram patik, pos kel äplösenom da Lamerikän (a.s. in Las Vegas). Dü karier okik, el Presley ämekom rekordis publüga su städ, publüga televidik e sirkotaselama. Binom balan lekananas famikün ä flunilabikünas jenotema musiga pöpedik. Saunasäkäds ädrefons eli Presley nilü fin lifüpa omik, kelos, kobü kanitatävs tumödik e ludivod medines, äkodon deadami tusunik oma bäldotü lifayels 42.

 Literat 

Klad:Kanitans Lamerikänik
Klad:Dramatans Lamerikänik
Klad:Moteds ün 1935
Klad:Deadams ün 1977
Klad:Yegeds vipabik